Ambergris Caye
<s>Ambergris Caye (španjolski: Cayo Ámbar Gris) je najveći otok u Belizeu koji se nalazi na sjeveroistoku zemlje pored Meksika.</s>

<s>Karakteristike</s>

<s>Ambergris koji je ime dobio po sivom jantaru (španjolski: Ámbar Gris), administrativno pripada Okrugu Belize.</s>

<s>Otok ima površinu od 64 km², dug je 40 i širok do 1,6 km.</s><s>Na otoku živi 22,755 stanovnika i to u jedinom gradu i njegovim naseljima San Pedru.</s>

<s>Otok je zapravo sprud koji na najvišem  dijelu kod San Pedra ima samo 3 metra, inače mu visina varira od 0,9 -1,5 metra.</s><s>On je prirodni nastavak Yucatana, kog danas od njega i Meksika dijeli kratki i plitki kanal-Bacalar Chico, Taj kanal dug nešto više od 1 km su vjerojatno iskopale Maye, 
a proširili do 15-18 m Meksikanci kad su sjeverno od njega 1899. izgradili utvrdu.</s>

<s>Geografski otok se ugrubo može podijeliti na tri dijela; pojas mangrovskih močvara, lagune i pješčani greben na kom leži San Pedro.</s>

<s>Mangrovskih močvara ima na obadvije strane otoka.</s>

<s>Lagune se nalaze na zavjetrinskoj (zapadnoj) strani otoka, ima ih ukupno 12,  u njih utječu brojni potoci i morski kanali.</s><s>Najveća je Laguna de San Pedro duga 3,8 km, smještena zapadno od San Pedra.</s>

<s>Vjetar, kiša i plima neprestano mijenjaju vjetrovitu (istočnu) obalu otoka.</s><s>Pijesak iz godine u godinu na nekim dijelovima raste ili se smanjuje, između 1960-ih - 1980-ih, pojedini dijelovi grada San Pedra izgubili su čak do 9 metara pa je tu prodrlo more.</s>

<s>Duž istočne obale, oko 800 metara od obale nalazi se Koraljni greben Belizea koji je nakon australskog Velikog koraljnog grebena drugi najveći koraljni greben na svijetu.</s><s>On je 1996. uvršten na UNESCO-vu Listu svjetske baštine.</s>

<s>Historija</s>

<s>Prvi evropljani koji su doplovili do otoka 1508., bili su španjolski pomorci Vicente Pinzon i Juan Díaz de Solís.</s><s>Pretpostavlja se da je tad na otoku živilo oko 10,000 Maja, čiji je broj zbog infekcija uskoro spao za 80 % pa je opustio.</s>

<s>Početkom 17. vijeka engleski, francuski i nizozemski pirati često su tražili zaklon po skrivenim dijelovima otoka.</s><s>Broj stanovnika se počeo povećavati sredinom 19. vijeka nakon ustanka Maja poznatog kao Rat Kasta, kad je puno MestiKa iz španjolskog Yucatana prebjeglo na otok.</s>

<s>Stanovnici su se sve do polovice 20. vijeka uglavnom bavili ribarstvom i uzgojem kokosovih palmi, a od tad sve više turizmom, jer je zbog koraljnog grebena meka za ronioce.</s>

<s>Izvori</s>

<s>Vanjske veze</s>

<s>General Information and Maps for Belize & Ambergris Caye</s>

<s>Otoci u Belizeu</s>

